《读史 其一》
清代·孔祥淑

鸿濛判天地，清辉并日明。仪型孚万国，端由内化成。

早朝警永巷，失德误倾城。法戒昭古鉴，尚论贵持平。

燕私苟不忝，千载流芳声。诞降开王业，瑞纪《生民》诗。

绵绵承世德，三后助鸿基。艰难知稼穑，动静慎容仪。

胎教更太任，鸑鹫鸣西岐。有归信天命，蒙难晦明夷。

作孚同服事，不使臣节亏。家国通一理，端为百世师。

作者简介：孔祥淑，字齐贤，曲阜人。保山浙江巡抚刘树堂室。有《韵香阁诗草》。